Diari Oficial de la Generalitat Valenciana


Sumari del DOGV 5203, del 21-02-2006 (2006/1552)

Informació pública de l'estudi de detall corresponent a les parcel·les síties al carrer de Salvador Giner, 3 i 7, pertanyents al PEPRI del barri del Carme de València.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1552


Organisme emissor
:   Ajuntament de València

Tipus de document
:   Anunci

Informació pública de l'estudi de detall corresponent a les parcel·les síties al carrer de Salvador Giner, 3 i 7, pertanyents al PEPRI del barri del Carme de València. [2006/A1552]  
La Junta de Govern Local, mitjançant l'Acord de data 29 de desembre del 2005, ha disposat el que es diu tot seguit:  
«Vista la documentació presentada amb data 29 de juliol del 2005 per la mercantil Servicios Inmobiliarios Tremon, SL, consistent en un estudi de detall per a l'àrea integrada per les parcel·les del carrer de Salvador Giner, números 3-7, pertanyents al PEPRI del barri del Carme, amb la finalitat de reordenar l'edificabilitat com a conseqüència de la conservació i valoració necessàries de les restes del molí islàmic existent; Vistos els informes favorables al sotmetiment a informació pública del Servei de Gestió del Centre Històric, i els informes de la Unitat d'Inspecció del Patrimoni Historicoartístic de la Direcció Territorial de la Conselleria de Cultura, Educació i Esport, així com de la Unitat Tècnica del Servei de Patrimoni Arqueològic, Etnològic i Històric de la Direcció General de Patrimoni Cultural Valencià, i amb el dictamen de la Comissió d'Habitatge, Grans Projectes i Urbanisme, de conformitat amb el que disposen els articles 12.h), 26, 52, 57.1, a) i b), de la Llei 6/1994, Reguladora de l'Activitat Urbanística, els articles 100.2, 101, i 173 del Reglament de Planejament de la Comunitat Valenciana, el Decret 201/1998, de 15 de desembre, l'article 34. 2 de la Llei de Patrimoni Cultural Valencià, Llei 4/1998, d'11 de juny, del Patrimoni Cultural Valencià, en la redacció que en fa la Llei 7/2004, de 19 d'octubre, i l'article 127.1.c de la Llei 7/1985, de 2 d'abril, Reguladora de les Bases del Règim Local, en la redacció que en fa la Llei 57/2003, de 16 de desembre, de Mesures per a la Modernització del Govern Local, s'acorda:   
Primer. Sotmetre a informació pública, durant el termini de 20 dies, mitjançant anuncis publicats en un diari d'informació general editat a la Comunitat Valenciana i en el Diari Oficial de la Generalitat Valenciana, l'estudi de detall presentat per l'entitat Servicios Inmobiliarios Tremon SL, amb data 29 de juliol del 2005, per a l'àrea integrada per les parcel·les del carrer de Salvador Giner, números 3-7, integrat per la documentació següent: 1. Memòria informativa; 2. Memòria justificativa; 3. Annexos a memòria; 4. Plans d'informació (1 i 2); 5. Plans d'ordenació (P1, P2, P3, P4, P5, P7A, P7B, P9); 6. Annex 1; 7. Annex 2; 8. Annex 3; 9. Annex 4, amb l'efecte suspensiu de llicències de parcel·lació de terrenys, edificació, enderroc i d'activitat, assenyalat en els articles 57 de la LRAU i 152 del Reglament de Planejament, a l'àmbit físic del pla especial.  
Es fa constar expressament que el termini de suspensió de llicències es comptarà a partir de l'endemà de la publicació de l'acord respectiu en el Diari Oficial de la Generalitat Valenciana.  
Amb caràcter previ a la publicació de l'edicte, caldrà trametre'n els avisos legals establits en l'article 46.3 de la LRAU, a totes les persones que, segons el cadastre, siguen titulars de drets inclosos a l'àmbit de l'illa delimitada pels carrers de Salvadors Giner . Horts . Llíria, de conformitat amb l'article 100, apartats 1 i 4 del Reglament de Planejament.  
Segon. Comunicar a la persona interessada que, sense perjudici del resultat del període d'exposició pública, i amb caràcter previ a l'aprovació definitiva de l'estudi de detall, ha d'aportar la documentació corregida on s'incloga únicament la matèria pròpia de l'estudi de detall, i ajustant-se al resum de superfícies indicat en l'informe de la Secció de Planejament i Gestió de data 19 de desembre del 2005; caldrà eliminar del contingut del document qualsevol referència a possibles entresolats per no ser-ne l'objecte.   
Tercer. Sol·licitar un informe la Direcció General de Patrimoni Cultural Valencià, de la Conselleria de Cultura, Educació i Esports, als efectes establits en els articles 34.2 de la Llei 4/1998, de Patrimoni Cultural Valencià.  
Quart. Facultar el regidor delegat d'Urbanisme, tan àmpliament com pertoque en dret, per a dictar tots els actes que calguen amb vista a la plena execució del present acord, així com comunicar-ho als distints serveis municipals.»  
El projecte diligenciat de l'estudi de detall es troba a disposició de qualsevol persona interessada per a la seua consulta pública a l'Ajuntament, siti a l'avinguda d'Aragó, 35, 6a planta, Servei de Gestió del Centre Històric, Secció de Planejament i Gestió, en horari de 09.00 a 15.00 hores, de dilluns a divendres.  
Es fa constar, igualment, que per aplicació de la disposició transitòria 1a de la Llei 16/2005, de 30 de desembre, de la Generalitat Valenciana, Urbanística Valenciana, i els articles 90.2 i 83.2.a de la mateixa llei, el període d'exposició pública serà d'un mes comptador des de l'endemà de la seua publicació en el Diari Oficial de la Generalitat Valenciana, publicació que s'efectuarà en qualsevol cas a partir del dia 1 de febrer del 2006. Es fa saber, a més, que contra el present acte no es pot interposar cap recurs per ser un acte de mer tràmit, sense perjudici que, segons el que disposa l'article 107.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pugueu fer les al·legacions que convinguen al vostre dret perquè consten en la resolució que posa fi al procediment.  
València, 1 de febrer de 2006.. El secretari: Pedro García Rabasa.